text: [{"text_idx": "#000001", "text": "Edua na siga marautaki ena mataka lailai edai mai na koro o Lomaji Cicia mai Lau ni sa cabe ena nodra baravi na ika ni yabaki na Tugadra."}, {"text_idx": "#000002", "text": "Macawa sa oti e cabe talega ena baravi mai Nasau Koro Lomaiviti, ia qo sa cabe sara vei ira na wekada mai Lomaji Cicia Lau."}, {"text_idx": "#000003", "text": "E tu tale so na ika ni yabaki edau cabe ena veiyasai Viti me vakataka na Chule vei ratou mai Sanasana Nadroga, tugadra kei na balolo kei na ika qo na Ki vei ratou na wekaqu mai Kiuva Bau Tailevu."}, {"text_idx": "#000004", "text": "Ra tukuna mai na lewenikoro ni ra vakaitavi saraga vakoro ena kena qolivi kara sa qai bini na ika ena matasawa sara qai wase vakoro."}, {"text_idx": "#000009", "text": "Era mate e sivia ni 2,000 na lewenivanua e Turkey kei Syria ena uneune kaukauwa."}]